Hanna Resvoll-Holmsen

**Hanna Marie Resvoll-Holmsen** () var ein norsk botanikar og tidleg naturvernforkjempar frå Vågå. Ho studerte norske naturområde som Svalbard og norsk fjellflora, og kjempa for vern av desse områda. Resvoll-Holmsen gav ut fleire verk om naturen, og etterlét seg ei større fotografisamling.

## Verk

Resvoll-Holmsen var kjent for studia sine av faunaen på Svalbard (1907-1910). Den første ekspedisjonen ho drog på var leia av prins Albert I av Monaco. I 1909 reiste ho mellom anna saman med polarforskaren Hjalmar Johansen til Spitsbergen. Fotografia hennar derfrå, delvis med fargar, er blant den første dokumentasjonen av naturen på Svalbard. 
Studia er dokumentert i avhandlinga hennar til cand.real.-graden i 1910, *Observations botaniques* (1913) og *Om betingelserne for Spitsbergens planteliv* (1920). I 1927 gav ho ut *Svalbards Flora* (1927), den første floraen for øygruppa.

Hanna Resvoll-Holmsen hadde eit universitetsstipendiat (1915-1920) og var seinare dosent i plantegeografi (1921-1938).  

Ved hjelp av økologipioneren Christen C. Raunkiær sine kvantitative metodar utførte Resvoll-Holmsen ein større studie av norsk alpin flora som resulterte i verket *Om fjeldvegetationen i det østenfjeldske Norge* (1920). Ho var særleg interessert i subalpin bjørkeskog.

Den botaniske forkortinga til Resvoll-Holmsen er Resv.-Holms.

Soleiearten *[[Ranunculus|Ranunculus resvoll-holmseniae]]* er kalla opp etter henne.

### Naturvern
Saman med geologen Adolf Hoel stod ho bak skipinga av det første verneområdet på Svalbard.

I pamfletten *Om betydningen av det uensartede i våre skoger* kritiserte ho nyplanting av granskog og talte for vern av den naturlege fjellskogen. Engasjementet gjorde henne lite populær blant skogbruksfolk.
Seinare kjempa ho mot oppdemming av Gjende og Sjoavassdraget ved Besseggen.
Resvoll-Holmsen sitt engasjement for å bevara Gjende, Bygdin og Sjoa på 1920-talet gav henne tilnamnet «den første naturverner». 4. juli 2009 vart ein minnestein over Hanna Resvoll-Holmsen avduka ved Gjendesheim.

## Familie

Hanna Marie Resvoll-Holmsen var syster til botanikaren Thekla Resvoll.  

Resvoll-Holmsen var først gift med Hans Dieset, som ho skilde seg frå i 1901. I 1909 gifta ho seg med statsgeologen Gunnar Holmsen (1880–1976). Han var bror til systera sin ektemann, og hadde også reist til Svalbard. Dei fekk sonen Per Holmsen budde i ein villa kalla Yoldia i Skådalen i Oslo.

## Utgjevingar

**Les observations botaniques de la campagne scientifique de S.A.S. le Prince Albert 1er de Monaco. La misión Isachsen au Spitzberg 1907.* Monaco, 1910.
**Observations botaniques*  (1913)
* *Om betingelserne for Spitsbergens planteliv* (1920)
* *Om fjeldvegetationen i det østenfjeldske Norge* (1920)
* *Svalbards Flora - med en del om dens plantevekst i nutid og fortid* (1927)
* *Om betydningen av det uensartede i våre skoger.* *Tidsskrift for Skogbruk* 1932, 40: 270-275.

## Bilde av Hanna Resvoll-Holmsen

Lappepige der passer telefonstationen i jordgammen. Storfjordbunden i Laksefjord - no-nb digifoto 20160318 00376 bldsa NGU0320.jpg|Lappepige der passer telefonstationen i jordgammen. Storfjordbunden i Laksefjord (1909)
Nordkap og Kinnaroddefjord seet fra fjeldet - no-nb digifoto 20160318 00082 bldsa NGU0300.jpg|Nordkap og Kinnaroddefjord seet fra fjeldet (1909)
Dunkjevle (bredbladet). Typha latifolia. Utenfor Bolærne 1925 - no-nb digifoto 20151112 00132 bldsa HRH01 448.jpg|Dunkjevle (bredbladet). Typha latifolia.  1925 
Bregne Strudsevinge. - no-nb digifoto 20150925 00080 bldsa HRH01 081.jpg|Bregne Strudsevinge. 
"Haugslunden" i Bærum, set paa avstand - no-nb digifoto 20150925 00138 bldsa HRH01 139.jpg|«Haugslunden» i Bærum, set paa avstand.
Nær Stor Ula, broen ovenfor Mysuseter. Udsigt fra ovenfor Diesens hytte, mot syd mot Gråhø med Mellemfjell til høire. - no-nb digifoto 20150925 00154 bldsa HRH01 155.jpg|Nær Stor Ula, broen ovenfor Mysuseter. Udsigt fra ovenfor Diesens hytte, mot syd mot Gråhø med Mellemfjell til høire (1933).


## Kjelder


**Denne artikkelen bygger på «[[:nb:Hanna Resvoll-Holmsen|Hanna Resvoll-Holmsen]]» frå ,  den 27. oktober 2013.*  
**Denne artikkelen bygger på «[[:en:Hanna Resvoll-Holmsen|Hanna Resvoll-Holmsen]]» frå ,  den 28. januar 2017.* 
*** oppgav desse kjeldene:* 
***Obituary by Christophersen, E. in *Blyttia* 1: 100-102 (1943).
***Eckblad, F.-E. (1991) Thekla Resvoll og Hanna Resvoll-Holmsen, to glemte? Pionerer i norsk botanikk. *Blyttia* 49: 3-10.
***Biography by Bredo Berntsen & Inger Nordal in Norsk biografisk leksikon, Oslo: Kunnskapsforlaget (1999–2005)
***Berntsen, Bredo (2006) En grønnstrømpe og hennes samtid: Hanna Resvoll-Holmsen: botaniker, Svalbard-forsker, fjellelsker, fotograf og naturvernpioner. ISBN 82-8030-008-2


## Bakgrunnsstoff
**Tilgjengeleg på Internett**
*almamatersdotre.no  har bilder og kort biografi
*Inger Nordal og Bredo Berntsen: «Hanna Resvoll-Holmsen» i Norsk Biografisk Leksikon

**Trykt materiale**
* Bredo Berntsen. *En grønnstrømpe og hennes samtid : Hanna Resvoll-Holmsen: botaniker, Svalbard-forsker, fjellelsker, fotograf og naturvernpioner*. Ossiania Vitenskapsforlag, 2006. ISBN 82-8030-008-2
* Finn-Egil Eckblad, «Thekla Resvoll og Hanna Resvoll-Holmsen, to glemte? - pionerer i norsk botanikk» I: *[[Blyttia]]* 49:3-10 (1991)